Aidoissa, käsin kosketeltavissa äänilevyissä on yhä tänä päivänä nostalgista nostetta, jota LevyPopup Epstorin liiketilassa ruokkii viikonloppuna kuin lintuemo poikasiaan sopivin suullisin. Pläräyksen kohteena on tuttuun tapaan sekä vinyylilevyjä, että laserajan uutta hapatusta, CD-levyjä ;-) Laareissa on siis sekä uusia että toisella kierroksella olevia äänilevyjä. Monet musiikinystävät metsästävät nyt nuoruuden suosikkejaan vinyylilevyinä, kun ne matkan varrella on joskus tullut kadotettua tavalla tai toisella. Vanhoja suosikkeja on saatavilla niukasti nostalgisina alkuperäispainoksina, mutta toisaalta myös uutta ja vanhaa musiikkia prässätään edelleenkin ja aina vain vinyylille. Toki myös melko iso osa tarjonnasta on edelleen CD-levyjäkin, joten vinyylit sivuuttaville kävijöillekin tarjonta on kohdillaan. Laatikoista voi tehdä yllättäviäkin löytöjä. Toki käytettyjä levyjä myös ostetaan, erityisesti hyväkuntoisia. Näin levyt kiertävät, muutenkin kuin 33 1/3 rpm lautasella kotona. LevyPopup siis kauppakeskus Epstorin (Kalevankatu 4, Seinäjoki) liiketilassa 21.-23.9.23. Avoinna to 12-18, pe 11-18 ja la 10-15. Tervetuloa! FB event: https://www.facebook.com/events/619997736951807/619998683618379/ www.record.fi
Levykaukalot palaavat Epstorin liiketilaan pienen täyttötauon jälkeen